cyanic-selkie/wikianc huggingface dataset:
Malha
1948
I den arabisk-israelske krigen i 1948 vart landsbyen al-Maliha, med eit folketal på 2 250, okkupert som ein del av slaget om det sørlege Jerusalem. I den tidlege delen av krigen signerte Al-Maliha, i lag med al-Qastal, Sur Baher og Deir Yassin, ein ikkje-åtaksavtale med Haganah. Den 12. april 1948, etter Deir Yassin-massakren, byrja innbyggjarar i al Maliha, Qaluniya og Beit Iksa å flykte i panikk. Irgun gjekk til åtak på Malha tidleg om morgonen den 14. juli 1948. Fleire timar seinare, gjekk palestinske arabarar til mottåtak og tok ein av dei befesta stillingane. Då Irgun fekk forsterkingar, trekte palestinarane seg attende og Malha var under jødisk kontroll, men 17 Irgun-soldatar vart drepne og mange skadde. Dei arabiske innbyggjarane flykta til Betlehem, som var under jordansk kontroll. Dei fråflytta heimane vart busett av jødisk flyktningar frå Midtausten, hovudsakleg Irak. Noko av landområda i Malha hadde blitt kjøpt før staten vart oppretta av familien Valero, ein familie av sefardiske jødar som eigde mange eigedomar i Jerusalem og området rundt.
Sarah Thonig
Sarah Agrippine Thonig er ein tysk skodespelar.
Malha
Etter 1948
Det første palestinske fedayeen-raidet i Israel fann stad i november 1951 i Malha, då kvinna Leah Festinger vart drepen av infiltratørar frå Shuafat, som då var ein del av Jordan.
Sarah Thonig
Liv
Thonig spelte først skodespel på skoleteater og deltok etter kvart i amatørteateroppsettinga ved teateret i Dachau, i tillegg til at ho deltok på diverse dramaworkshoppar. Da ho var med i amatørteater arbeida ho med eit teaterprosjekt med handicappa og var med i fleire teaterspel ved Ludwig-Thoma-Haus i Dachau. I sommeren i 2011 gjekk ho på teater-sommarakademiet Schauspiel München.
Etter at Thonig fekk vitnemålet sitt etter å ha fullført abitureksamen, blei ho mellom 2011 og 2014 medlem av ensemblet ved Residenztheater i München. Der spelte ho to hovudroller, Ingrid i Rainer Werner Fassbinder sitt spel Katzelmacher og Lou i DNA av Dennis Kelly. Thonig var også ein del av ensemblet til Frühlingserwachen - Live almost, die young, som er ein moderne versjon av Frühlings Erwachen, som vart skapt av Nuran David Calis.
I 2003 starta skodespelarkarrieren hennar i film. Frå 2012 dukka ho opp igjen på TV og i film. Frå 2015 spelte Thonig ei permanent rolle i TV-serien Die Rosenheim-Cops. Der speler ho Christin Lange, ein av to resepsjonistar i Rosenheims politidepartement, saman med Ursula Maria Burkhart, som speler medresepsjonisten hennar Marianne Grasegger.
Malha
Arkeologi
Arkeologiske utgravingar i området i 1987-1990 avdekka to store jordbrukslandsbyar frå bronsealderen, bygd over kvarandre. Ein trur at den eine var Manahat, ein kanaanittisk by ved den nordlge grensa til Judea (Joshua 15:59). Restane av landsbyen er bevart i den bibelske dyrehagen.
Evald Rygh
Evald Rygh var ein norsk embetsmann og politikar som var knytt til partiet Høgre. Peder Rygh var far hans, Per Rygh sonen hans. Oluf Rygh og Karl Rygh var brørne hans.
Rygh var 1875-79 medlem av formannskapet i hovudstaden, ordførar 1892-93. I Emil Stangs fyrste regjering var Rygh statsråd og sjef for Finans- og tolldepartementet frå 13. juli 1889 til 6. mars 1891.
Stortingsperioden 1892-94 var Rygh 1. representant for Kristiania, Hønefoss og Kongsvinger. Han høyrde til Høgre og var medlem av tollkomiteen.
Rygh var medlem av ei rekke kommisjonar, statlege komitear samt offentlege og private styre. Mellom anna var han 1883 formann i tilsynskommisjonen for Kongsvingerbanen, og 1895 det same for Flisabanen. Han var formann 1892 i ein kongeleg kommisjon om jarnbanestasjonsordninga i Kristiania og i 1895 av ein departmentskomite om avståinga av grunn i samband med Vest- og Østbanestasjonane i hovudstaden. I 1895-96 var han formann i komiteen som forhandla med Sverige om ny mellomrikslov. År 1885 var han sentral i stiftinga av Kristiania telefonselskap, då han fekk maka til at to konkurrerande selskap slo seg saman.
Frå 1893 var Rygh administrerande direktør i Christiania Sparebank.
Ei byste av Rygh er reist ved Holmenkollen i Oslo. Saman med vegdirektør Hans Hagerup Krag tok han i 1888 initiativ til å få sikra eit areal ved Holmenkollen, ope for innbyggarane av Oslo. Han arbeidde også for at kommunen skulle kjøpe Frognerseterskogen. Rygh var den fyrste styreformannen for Nationaltheatret.
Rygh vart i 1891 av kongen utnemnd til kommandør av 1. klasse av St. Olavs Orden «for fortjenstlig embedsvirksomhed».
Han døydde 1913 i Kristiania.
Bie i Södermanland
Bie er ein svensk tettstad i Katrineholms kommun i Södermanlands län i Södermanland. I 2005 hadde tettstaden 549 innbyggjarar. Bie ligg cirka 10 kilometer nord for Katrineholm
Bolmsö
Bolmsö er ei svensk innlandsøy i innsjøen Bolmen. Øya høyrer til Ljungby kommune i Kronobergs län i landskapet Småland. Med eit areal på 42 kvadratkilometer er Bolmsö den 25. største øya i Sverige og den største øya i landskapet Småland og i Kronobergs län. Øya strekkjer seg om lag 15 kilometer i nord-sørleg retning, og har ei breidd på fire kilometer. Flatt/småkupert landskap på morenegrunn.
Det er brusamband frå Bollstad sentralt på Bolmsö til Tannåker på den austlege fastlandssiden av Bolmen. Det er ferjesamband vestover frå Bolmsö til Sunnaryd i Gislaved kommune.
Øya har mange oldfunn, graver frå yngre jernalder og ei skipssetjing ved Bollstad. I følgje Soga om Hervor om det magiske sverdet Tyrving skulle berserkane Arngrim og Angantyr ha kome frå Bolmsö.
Cape Daniell
Cape Daniell er eit nes heilt nordaust på Daniell Peninsula på sørsida av innløpet til Tuckerfjorden i Victoria Land. Det vart oppdaga 15. januar 1841 av sir James Clark Ross som namngav det etter John Frederic Daniell, kjemiprofessor ved King's College London og sekretær i Royal Society.
Kjelder
''
Mindanaostraumen
Mindanaostraumen er ein havstraum som flyt på austsida av dei sørlege Filippinane. Han er ein smal, nordoverretta straum som startar kring 14 °N med 13 Sv som aukar i styrke til 33 Sv ved 5,5 °N. Straumen deler seg før kysten av søraustlege Mindanao der ein del følgjer Sulawesihavet mot klokka og seinare går inn i Den nordlege ekvatoriale motstraumen. Ein annan del går direkte inn i denne motstraumen.
Kjøkenkniv
Kjøkenkniv er ein større eller enklare kniv til bruk i kjøkenet for tillaging av mat og liknande. Det finst mange ulike typar kjøkenkniv. Ein kokkekniv er ein kniv som kan brukast til mange vanlege føremål. Ein mindre kniv med sagtanna blad som ein kan bruka til mindre skjerejobbar er kjend som tomatkniv. Ein større kniv som kan skjera gjennom seige eller harde stykke som kjøt og bein blir kalla kjøtøks.
Nina Jensen
Nina Kristine Jensen er ein norsk marinbiolog og leiar av til forskings- og ekspedisjonsskipet MS «REV Ocean». Ho er tidlegare generalsekretær i World Wide Fund for Nature. I mars 2014 vart Jensen utnemnd til Young Global Leader, eit nettverk som jobbar som integrert del av World Economic Forum.
Utdanning og karriere
Jensen har utdanning som marinbiolog frå James Cook University i Australia og arktisk marinbiologi frå Noregs fiskerihøgskole i Tromsø. Ho skreiv masteroppgåve om storkobbebestanden i Barentshavet og har òg skrive om torskestammen. Jensen har dessutan røynsle som prosjektkoordinator i reklamebyrået Ogilvy & Mather.
Jensen starta som frivillig i WWF i 2003. I 2005 vart ho havmiljørådgjevar same stad, deretter leiar for naturvernsavdelinga til organisasjonen og så fagsjef. 1. mars 2012 overtok Jensen etter Rasmus Hansson som generalsekretær i WWF Verdas naturfond, ei stilling ho hadde fram til 2017.
Som generalsekretær var Jensen ein profilert samfunnsdebattant, som tidleg tok til orde for at Oljefondet burde trekkja seg ut av kol og i staden investera i fornybar energi. Ho er forkjempar for betre forvalting av dei norske havområda, og har fronta WWF sitt mangeårige arbeid for ein eige norsk klimalov. Ho er jamleg å sjå og høyra i debattprogram på både TV og radio.
Jensen er òg medlem av Framtiden i våre hender.
Privat
Nina Jensen er oldebarn av kvinnesakskvinna og Venstre-politikaren Betzy Kjelsberg og syster av tidlegare Framstegsparti-leiar og finansminister Siv Jensen. Jensen har eitt barn med sambuaren Nicolai Roan. Roan døydde av hjernekreft 30. juli 2019.
Ryssby socken i Kalmar län
Ryssby socken er eit sokn som siden 1971 er ein del av Kalmar kommun i Kalmar län i Sverige.
Ryssby socken hadde i 1992 ein folkesetnad på 2 122 og har eit areal på 165,3 km², derav 164 km² er land. Her ligg tettstadene Drag og Rockneby med soknekyrkja Ryssby kyrka.
Historiske hendingar
Slaget om Ryssby mellom danske og svenske styrkar blei utkjempa her i august 1611.
Den svenske komponisten Johan Helmich Roman (1694–1758) budde dei siste leveåra sine på eigedommen Lilla Haraldsmåla i Ryssby socken.
Radialsnøggleik
Radialsnøggleik er snøggleiken til ein himmellekam i retninga til synslinja. I følgje dopplereffekten vert linjene i spektrumet forskyvde mot raudt om avstanden til lyskjelda aukar (positiv radialsnøggleik), og mot fiolett om han minkar (negativ radialsnøggleik).
Radialsnøggleiken vert gjeven i forhold til sola, og målingane må derfor korrigerast for jordrørsla. Kring 60 % av stjernene har radialsnøggleik mellom 0 og ±20 km/s.
Billeberga
Billeberga er ein tettstad i Svalövs kommun i Skåne län i Sverige. I 2005 hadde tettstaden 948 innbyggjarar.
Bodo Illgner
Bodo Illgner er ein tysk tidlegare fotballspelar, fødd i Koblenz. Han vart verdsmeister med Vest-Tyskland i 1990 og fekk EM-sølv 1992 med Tyskland. I 1998 vakta han målet til Real Madrid då klubben vann Meisterligaen 1998.
Illgner seriedebuterte på FC Köln i januar 1986 og var fyrstekeeper for laget frå 1987/88-sesongen. I hans tid som målvakt vart Köln nummer to i Bundesliga 1989 og 1990, og i 1991 tapte laget den nasjonale cupfinalen mot Werder Bremen etter straffesparktevling. I august 1996 vart Illgner overført til den spanske storklubben Real Madrid. Der var han fast fyrstekeeper fram til hausten 1999, då Iker Casillas erobra målvaktsplassen. Illgner la opp i 2001, etter to år på innbytarbenken.
Illgner landslagsdebuterte i september 1987, og var med i EM-troppen i 1988. Frå 1989 var han det opplagde fyrstevalet i mål for den vesttyske landslagssjefen. 23-år gammal opplevde Illgner høgdepunktet på fotballbana då Vest-Tyskland vann finalen i verdsmeisterskapen 1990 med 1-0 over Argentina. Dermed vart Illgner den fyrste målvakta som heldt buret reint i ein VM-finale. Han vakta også målet då Tyskland tapte 0-2 mot Danmark i finalen under fotball-EM 1992 i Sverige. I 1994 var Illgner tysk landslagsmålvakt i sitt tredje rake meisterskap, VM i fotball 1994 i USA. Han drog av seg den tyske landslagstrøya for siste gong etter det vart tap mot Bulgaria i kvartfinalen. Illgner fekk i alt 54 landskampar frå 1987 til 1994.
Billdal
Billdal er ein tettstad i Kungsbacka- og Göteborgs kommun i Hallands- og Västra Götalands län i landskapene Halland og Västergötland i Sverige. I 2005 hadde tettstaden 9 609 innbyggjarar hvorav 6 040 i Kungsbacka kommune.
Ryssby socken, Sunnerbo
Ryssby socken, i tidlegare Sunnerbo herad, er eit sokn som siden 1971 er ein del av Ljungby kommun i Kronobergs län i Sverige.
Cape Day
Cape Day er eit nes på kysten av Victoria Land 11 nautiske mil aust for Mount Gauss. Det vart først kartlagd av Nimrod-ekspedisjonen, 1907–09, som namngav dette neset etter Bernard C. Day, ein elektrikar og maskinist på ekspedisjonen.
NM i bryting 1967
Noregsmeisterskapen i bryting 1967 vart arrangert helga 10.-11. mars 1967. Meisterskapen var delt mellom byane Ålesund og Oslo, med tevlingar i tre ulike vektklassar i kvar av arrangørbyane.
Bantamvekt
<br style="clear:both;" />
Fjørvekt
<br style="clear:both;" />
Lettvekt
<br style="clear:both;" />
Weltervekt
<br style="clear:both;" />
Mellomvekt
<br style="clear:both;" />
Tungvekt
<br style="clear:both;" />
Kjelder
Sportsboken 1967. Norsk kunstforlag. Oslo 1967.
American Geographical Society
American Geographical Society (AGS ) er ein samskipnad for profesjonelle geografar, danna i 1851 i New York. Dei fleste medlemmane i samskipnad er amerikanarar, men blant dei har det òg vore ganske mange medlemmar frå rundt om i verda. Samskipnaden oppfordrar til aktivitetar som utvidar geografiske kunnskapen, og presenterer og tolkar denne kunnskapen slik at han kan forståast og blir ikkje berre brukt av geografar, men av andre òg, spesielt politikarar.
Samskipnaden utgjev Geographical Review, eit kvartalsvis vitskapleg tidsskrift vigd utelukkande til geografi, og som inneheld originale og autoritative artiklar om alle aspekt av geografi. Kvar utgåve inneheld òg vurderingar av nyare atlas, monografiar og bøker om geografi og nærskylde felt.
Bondaholmen
Bondaholmen er ei lita øy i Kattegat, utanfor Trönningenäs i Varberg kommun Sverige, mellom Getterön og Balgö.
Nissedal kyrkje
Nissedal kyrkje er ei krosskyrkje i Nissedal kommune og sokn i Øvre Telemark prosti i Vestfold og Telemark. Byggverket frå 1764 er i tre og har 270 sitjeplassar.
Det har truleg stått ei mellomalderkyrkje på same plassen og altartavla og altarbordet frå 1600-talet er sannsynlegvis frå denne kyrkja. Kyrkja har òg ein omsydd messehakel frå før reformasjonen i 1537.
Betzy Kjelsberg
Betzy Aleksandra Kjelsberg var ein norsk politikar for Avholdspartiet og Venstre. Ho var Noregs første kvinnelege fabrikkinspektør i perioden 1910–1936 og forkjempar for kvinnesaka. Ho kjempa fram Fabrikktilsynsloven av 1892.
Familieliv
Betzy Kjelsberg var fødd i Svelvik. Ho hadde norsk far og skotsk mor. Faren, Thor Børresen (1816–72), var skipper. Han døydde då Betzy var barn, og etterlét seg ein gjeldstynga familie. Mora Jessie Børresen (fødd McGlashan, 1842–1915) tok med seg dottera frå Svelvik til Drammen, der ho starta pensjonatverksemd. Etter nokre år gifta mora seg på nytt. Stefaren til Betzy var kjøpmann og ville prøva å etablera seg i Kristiania. Familien busette seg på Grønland i nærleiken av den nye butikken hans.
Etter folkeskulen tok Betzy handelsutdanning samtidig som ho arbeidde. Ho fekk byrja å lesa til examen artium, men avbraut utdanninga då ho i 1885 vart gift med overrettssakførar Oluf Fredrik Kjelsberg. Paret fekk seks barn. Betzy Kjelsberg er oldemor til den noverande Frp-politikaren Siv Jensen og Nina Jensen, generalsekretær i WWF Noreg.
Karriere og politisk verksemd
Hausten 1883 byrja Betzy Børresen på eit privat kurs hos løytnant Michael Hald for å lesa til examen artium. Hald var matematikklærar på Aars og Voss' skule, og starta opp denne undervisinga etter at den unge kvinna Marie Holst hadde røynt at vanlege skular ikkje ville ta opp kvinnelege elevar. Hald averterte etter fleire studentar, og Betzy vart ei av seks unge jenter som utgjorde Privatskolen til Hald i hans heim i Damstredet. I 1883 oppretta ho og medelevane diskusjonssamskipnaden Skuld, som snart fekk ei rekkje medlemmar som ikkje var elevar på artiumskurset, mellom dei Cecilie Thoresen, som i 1882 hadde vorte den første kvinnelege studenten i Noreg.
I 1885 flytta ekteparet Kjelsberg til Drammen, der Oluf Kjelsberg opna advokatkontor og Betzy verka som sakførarbetjent. Betzy Kjelsberg skal ha merka seg ut som den første kvinnelege syklisten og den første til å bruka bukseskjørt. Ho fekk sitt første barn i 1886.
Betzy Kjelsberg byrja tidleg å engasjera seg for å skapa endringar i byen. Ho danna Kvinnelig Handelsstands forening (1894), Drammen Kvinnesaksforening (1896), Drammens husmorskole (1899), Drammens Sanitetsforening (1899) og Drammen Kvinneråd (1903). I 1905 vart ho valgt inn i kommunestyret for Avholdspartiet. Nasjonalt sett var ho sentral i etableringa av Norsk Kvindesagsforening (1884), Kvindestemmeretsforeningen (1885), og ho var med i Norske Kvinders Nasjonalråd (1904), òg som leiar. I 1909 vart ho ei av dei fem første kvinnene i Noreg med tittelen fabrikkinspektør, med arbeidstittel inspektrise. Frå 1926 var ho dessutan viseformann for International Council of Women.
For Venstre var ho, som det første kvinnelege medlemmet, med i sentralstyret mellom 1926 og 1938. Kjelsberg-biograf Magnhild Folkvord hevdar mange hadde venta at ho skulle verta sosialminister i Johan Ludwig Mowinckels regjering i 1928. Kjelsberg kritiserte partileiaren offentleg for å ikkje inkludera kvinner i regjeringa.
Prisar og utmerkingar
Kjelsberg vart 30. januar 1935 utnemnd til riddar av 1. klasse av St. Olavs Orden «for almennyttig verksemd». I 1916 fekk ho Kongens fortenestemedalje i gull.
På 90-årsdagen for Betzy Kjelsberg sin fødsel i 1956 vart det avduka eit minnesmerke av bilethoggaren Maja Refsum ved Akerselva. Betzy Kjelsberg vart heidra på frimerke i 1993 og har fleire vegar oppkalla etter seg. Den eine vegen er i Stavanger, Betzy Kjelsbergs gate, den andre i Oslo, Betzy Kjelsbergs vei, vedteke av Oslo bystyre 29. april 1959, og den tredje og siste med same namn på Åssiden i Drammen. Betzy Krisesenter vart etablert i Drammen i 198.
Bøker om Betzy Kjelsberg
Forfattaren Frid Ingulstad gav i 2015 ut ein biografi om Betzy Kjelsberg på Cappelen Damm forlag. Ingulstad skreiv i forordet til boka ''Betzy. Fortellingen om en norsk foregangskvinne'' at hennar interesse for Kjelsberg vart vekt då ho leita etter bakgrunnsstoff til ein romanserie om fabrikkarbeidarane ved Akerselva.
Loch Leven
Loch Leven (skotsk-gælisk Loch Lìobhann) er ein innsjø i Perth and Kinross sentralt i Skottland.
Innsjøen er om lag trekanta og er om lag 6 km lang. Landsbyen Kinross ligg ved vestenden. Loch Leven Castle ligg på ei øya i innsjøen. Maria av Skottland vart halde til fange her i 1567. Det går båt til øya frå Kinross om sommaren.
Før River Leven vart kanalisert og innsjøen delvis vart drenert på 1800-talet, var Loch Leven langt større. Då vassnivået fall kom fleire øyar til synet og dei som alt fanst, vart òg større.
Det vart gjort fleire funn under dreneringa, mellom anna eit septer, «visstnok av sukkerrøyr, festa med elfenbein og sølv, der orda 'Mary, dronning av skottane', stod å lese.» Det vart funne nær Mary Knowe, der ho visstnok gjekk i land etter å ha rømd frå borga.
St Serf's Inch er den største av sju øyar i Loch Leven og her budde det ein gong ein culdee og så eit klostersamfunn av augustinarar.
Ablation Lake
Ablation Lake er ein proglasial tisvassjø i Ablation Valley på Aleksanderøya, med lagdelt salt- og ferskvass, og ei djupne på meir enn 117 meter. Innsjøen er demd opp i øvre delar av is frå den nærliggande George VI-isen. Han er kalla opp etter Ablation Valley etter undersøkinga til British Antarctic Survey (BAS) limnological i 1973.
Fjelltistel
Fjelltistel er ei urt i korgplantefamilien. Arten si utbreiing er avgrensa til Europa. Planta vert kring 20 cm høg og har blad med ujamn eller småtagga kant. Desse er filtlodne på undersida. Fjelltistel har gråfiolette korgdekkblad, fiolette kroner og blå mjølknappar. Planta luktar vanilje. Ho blømer kring juli månad i enger til fjells, helst på kalkrik grunn.
Fjelltistel veks i alle fjelltrakter i Noreg, også ned i låglandet. Planta er funnen opp til 2130 m i Jotunheimen.
Den indiske monsunstraumen
Den indiske monsunstraumen er ein sesongavhengig havstraum i dei tropiske områda nord i Indiahavet. Om vinteren renn det øvre vasslaget vestover frå Indonesia til Arabiahavet. Om sommaren snur retninga til straumen og han renn austover, heilt frå Somalia og inn i Bengalbukta. Desse variasjonane er knytt til monsunvinden.
Billesholm
Billesholm er ein tettstad i Bjuvs kommun i Skåne län i Sverige. I 2005 hadde tettstaden 2 794 innbyggjarar.
In the Army Now av Status Quo
In the Army Now er det 17. studioalbumet av det engelske rockebandet Status Quo, gjeve ut 29. august 1986 av Vertigo Records. Det vart innspelt i Chipping Norton Recording Studios i Oxfordshire og Jacobs Studios i Surrey, og var det første albumet deira med besetninga som oppstod etter Live Aid, med bassisten Rhino Edwards og trommeslagaren Jeff Rich, som begge kom inn i bandet i mars 1986.
«Eg var blitt fortalt at ingen i selskapet var interesserte i Quo med [bassist Alan] Lancaster og [gitarist Rick] Parfitt» fortalte frontmannen Francis Rossi. «Dei ønskte Parfitt og meg. Eg fekk òg vite at med mindre me gjorde noko i lag, så måtte me betale attende dritmykje pengar… Eg gjorde det heilt klart at eg ikkje kom til å spele med Lancaster igjen, men åtvara oss om at han kom til forby oss å fortsette utan han. Og då me vann gjekk han heilt bananas.» 0 Albumet inneheld ein versjon av «In the Army Now», som først vart spelt inn i 1981 av den nederlandske duoen Rob and Ferdi Bolland, og «Speechless», av den tidlegare Mott the Hoople-songaren Ian Hunter frå 1983 på albumet All of the Good Ones Are Taken.
«Tittelsporet var veldig bra», sa Parfitt seinare om albumet, «men det hadde for mykje fyllmasse.»
Mats Dæhli
Mats Møller Dæhli er ein norsk fotballspelar frå Oslo som sidan 2021 spelar for den tyske klubben FC Nürnberg. Perioden 2013-21 har han delteke i 29 av Noregs landskampar og skåra 1 mål.
Landslagsspel
Dæhli fekk sin landslagsdebut 15. november 2013 i ein kamp som enda med tap 1–2 mot Danmark. Han skåra sitt einaste landslagsmål då Noreg den 10. oktober 2014 slo Malta 3–0. På landslaget har han heile vegen oftast vore innbytar.
Hilda Stenmalm
Biografi
Etter sigeren i Stjärnskott fekk ho ei sentral rolle i Hanna-Oke på Disney Channel, og ho fekk spele inn den offisielle julesongen «A Little Magic». Disney-stjernar som Selena Gomez, Miley Cyrus og Jonas Brothers var mellom dei som var med i videoen som ble spelt inn til songen. I 2010 signerte ho ein kontrakt med Roxy Recordings, men fortsette å arbeidde med Disney. Ho deltok i 25 Days of Christmas med Eric Saade, som gjekk på Disney Channel i desember 2010. Det var òg der ho hadde premiere på «Just One Wish», den fyrste singelen hennar.
I 2011 gav ho ut «Come the Weekend» og «Brief and Beautiful», som hele sumaren vart spelt på radio i Sverige.
Lilla Melodifestivalen 2008
I 2008 deltok Stenmalm i Lilla Melodifestivalen 2008, den svenske uttakinga til Melodi Grand Prix Junior Nordic 2008 i Århus i Danmark. Ho deltok med singelen «Sanningens minut», og enda på tredjeplass med 78 poeng.
Melodi Grand Prix 2014
Saman med Thea Leora Oskarsen skal Stenmalm delta med singelen «Best Friend's Boyfriend» i den fyrste semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark. Songen er skriven av Martin Kleveland, Lisa Desmond Linder og Jesper Jakobsen. Duoen vil framføre bidraget på engelsk, under aliaset Hilda og Thea Leora.
Austmadagaskarstraumen
Austmadagaskarstraumen er ein havstraum som flyt på austsida av Madagaskar. Han renn sørover frå 20 ºS på austsida av Madagaskar til den sørlege grensa ved Kapp St. Marie og renn så inn i Agulhasstraumen. Straumen vert forstyrra av store syklonske og antisyklonske virvlar.
Rollin' Home
«Rollin' Home» er ein song av det britiske rockebandet Status Quo frå 1986. Han kom ut på albumet In the Army Now. Songen var skriven av John David (bassist i bandet til Dave Edmunds) og var produsert av Dave Edmunds. 7"-singelen vart òg gjeven ut som ei Q-forma biletplate.
Songen vart spelt inn på ny i 2014 for det 31. albumet deira Aquostic (Stripped Bare).
Kind of Blue
Kind of Blue er det åttande studioalbumet til Miles Davis. Musikken blei spelt inn 2. mars og 22. april 1959 i New York City, og kom ut 17. august 1959 på Columbia Records. Albumet blir rekna som ein av dei store milepålane i jazzen si historie.
Opptak
Opptaket fann stad over to dagar i eit studio i 30. Street, New York der det tidlegare låg ei kyrkje. Musikarane til Davis fekk tariffløn som studiomusikarar, den gong 48,50 US-dollar for ei økt på tre timar. Chambers, Adderley og Coltrane kravde 100 dollar i tillegg, noko dei òg fekk.
Ei hardnakka legende skal ha det til at spora på albumet er spelt inn ein einaste gong og heile opptaket brukt uendra på albumet. Dette er ikkje heilt korrekt, berre bonussporet med «Flamenco Sketches» er eit slikt «first take». Rett nok er ingen av spora spelt gjennom i sin heilskap meir enn éin gong (igjen unnateke «Flamenco Sketches» som blei spelt inn to gonger), men av ulike grunnar (lydproblem, dårleg spelt) blei opptaka avbrotne fleire gonger før det lukkast å fullføre som planlagt. Grunnprinnsipp for opptaka var at alle stykka skulle spelast i eit moderat tempo, og at musikarane ikkje skulle sjå komposisjonane før dei var komne i studio for ikkje å falle tilbake til rutinane sine.
Betydning
Samanlikna med i bebopen, der harmoni og dermed skala endrar seg for nesten kvar einaste takt, er soloane på Kind of Blue langsame med langt utheldne tonar, eit kjenneteikn på den modale jazzen som var ganske ny på den tid albumet kom ut. I modal jazz kan den same harmonien haldast uendra over 16 eller fleire takter, noko som opnar heilt nye moglegheiter for musikarane. Kind of Blue blir rekna som paradedømet på modal jazz og skal ifølge RIAA til nå ha vorte seld i 4 millionar eksemplar i USA og 6 millionar på verdsbasis, noko som gjer det til det mest selde jazzalbumet i historia. Eineståande for dette albumet er at den kommersielle suksessen er «i tråd med den kunstnarlege betydninga».
Cape Dayman
Cape Dayman er eit nes på nordsida av Tapsell Foreland som dannar sørsida av innløpet til Yule Bay i Victoria Land. Det vart oppdaga av kaptein James Clark Ross i 1841, som namngav det etter Joseph Dayman, førstestyrmann på skipet «Erebus».
Kind of Blue
Sporliste
På platecoveret blir Miles Davis kreditert for alle komposisjonane, men det er nå ei vanleg oppfatning at Bill Evans heilt eller dels skreiv «Blue in Green» og «Flamenco Sketches», den sistnemnde er ei omarbeiding av Bill Evans-låta «Peace Piece». Bill Evans førte opp både seg sjølv og Miles Davis som opphavsmenn for «Blue in Green» da han brukte den på albumet Portrait in Jazz og bustyret for Miles Davis krediterte i 2002 Evans sitt forfattarskap. Gil Evans skreiv introen til «So What», og den er i sin tur basert på opningstaktene i Claude Debussy sin Voiles (1910), det andre preludiet i den første preludiesamlinga hans.
Aslaug Holm
Aslaug Holm er ein norsk dokumentarfilmskapar frå Smøla på Nordmøre.
Karriere
Aslaug Holm har vore tilknytt dokumentarfilmselskapet Fenris Film sidan oppstarten i 1992. Ektemannen hennar, Tore Buvarp, arbeider også med film, og dei to har samarbeidd med filmproduksjonar.
Aslaug Holm var fotograf og klippar på filmen Heftig og begeistret (2001), filmen om kormiljøet i Berlevåg i Finnmark. Ho er også kjend for dokumentaren Oljeberget, som skildrar Jens Stoltenberg og det norske samfunnet som verdas rikaste land. I 2008 produserte ho To brødre, ein dokumentarfilm om oppveksten til hennar eigne søner på sju og ti år.
Billinge
Billinge er ein tettstad i Eslövs kommun i Skåne län i Sverige. I 2005 hadde tettstaden 444 innbyggjarar.
Uta Maria av Hohenzollern
Uta Maria er prinsesse av Hohenzollern etter å ha gifta seg med prins Hubertus av Hohenzollern i 2000.
10. juli 2000 gifta ho seg borgarleg med prins Hubertus av Hohenzollern i Grünwald i Tyskland, medan eit kyrkjeleg bryllaup fann stad 23. september på Mallorca i Spania. Etter bryllaupet fekk ho tittelen prinsesse av Hohenzollern. 10. januar året etter fekk dei sonen prins Lennart av Hohenzollern, som døydde berre fire dagar gamal. I mai 2009 fekk dei dottara prinsesse Vivianne av Hohenzollern.
Radiasjonspunkt
Radiasjonspunkt, radiant eller utstrålingspunkt er eit punkt på himmelkula der ein meteorsverm verkar å stråle ut frå. Dette er eit perspektivisk fenomen sidan meteoridaneflyttar seg i særs nær parallelle banar.
Brännö
Brännö er ein svensk tettstad og ei øy i Göteborg kommune i Västra Götalands län i landskapet Bohuslän. I 2010 hadde tettstaden 708 innbyggjarar.
Giorgio Vanzetta
Giorgio Vanzetta er ein italiensk tidlegare langrennar frå Cavalese som vann OL-gull i 4 x 5 km stafett med Italia i 1994, og totalt seks VM- og OL-medaljar i tida 1985-94.
Aktiv
Vanzetta fekk sitt internasjonale gjennombrot under Ski-VM 1985, då han vart fjerdemann på 15 km og landsmannen Marco Albarello verdsmeister. Få dagar var dei same to med å vinne sølv i 4 x 10 km stafett. I mars 1986 kom Vanzetta for fyrste av tre gongar på pallen i eit verdscuprenn, han vart då nummer tre på 15 km i Lahti, om lag eit halvt minutt bak svenskane Torgny Mogren og Gunde Svan.
Under dei olympiske vinterleikane 1992 i Albertville sikra Vanzetta seg ein bronsemedalje både i jaktstarten og på femmila. I dei same leikane fekk han ei sølvmedalje i 4 x 10 km stafett, og året etter vann han sitt tredje stafettsølv i karrieren då VM 1993 fann stad i Falun. Den 22. februar 1994 gjekk Vanzetta den tredje etappen for italienske firemannslaget som vann gull i 4 x 10 km stafett under Vinter-OL 1994 på Lillehammer, etter at Silvio Fauner spurtslo norske Bjørn Dæhlie på oppløpet. Maurilio De Zolt og Marco Albarello gjekk dei to fyrste etappane for Italia.
Den globale migrasjonspakta
Endrar Den globale migrasjonspakta er ein internasjonal avtale som er forhandla fram i regi av Dei sameinte nasjonane, som dekkjer alle aspekt av internasjonal migrasjon på ein holistisk og dekkande måte. Konferansen til SN for å vedta avtalen vart avhalden i Marrakech i Marokko 10.–11. desember 2018. Austerrike forhandla på vegner av EU.
Austerrike, Australia, Bulgaria, Kroatia, Tsjekkia, Estland, Israel, Ungarn og Polen ville ikkje signere avtalen. Det har også vore motstand i det tyske parlamentet, ført av Alternativ for Tyskland. Kanslaren i Austerrike, Sebastian Kurz, uttalte at avtalen ville redusere suvereniteten til landet og blande saman skilnaden mellom ulovleg og lovleg innvandring, såvel som mellom økonomisk og humanitær innvandring. Noreg har signert avtalen, men regjeringsmedlemmer frå Frp tok ein symbolsk dissens. USA har ikkje delteke i forhandlingane om avtalen.
Show Biz Kids
«Show Biz Kids» er ein song skriven av Walter Becker og Donald Fagen og framført av Steely Dan med Rick Derringer på slidegitar. Det var den første singelen frå albumet deira Countdown to Ecstasy i 1973, og han nådde 61. plassen på Billboard Hot 100.
Andre versjonar
Songen vart sampla av Super Furry Animals på singelen deira «The Man Don't Give a Fuck» i 1996.
Songen vart òg spelt av Rickie Lee Jones i 2000 på albumet hennar It's Like This.
Strassburgare
Strassburgare er svenske småkaker forma som avlange rifla pinnar. Etter steiking kan ein dyppa eine enden i sjokolade.
Deigen blir laga av kveitemjøl, potetmjøl, smør, melis og vaniljesukker. Han kan eventuelt smaksetjast med appelsinskal. Deigen blir spreidd ut med kakesprøyte til avlange stykke og steikt. Dei kan ha andre former, til dømes som S-ar. Etter steiking kan ein også setja saman to kaker med syltetøy imellom.
Per Hilleren
Per Hilleren var ein norsk forfattar og predikant. Han vaks opp i Sogndal og flytta seinare mykje, han var mellom anna også busett i Brekke i Gulen, Balestrand og Vadheim i Høyanger, forutan eit par stader på Austlandet. Hilleren var i ein kort periode redaktør for lokalavisa Syngabladet som kom ut i Sogndal i 1967. Han var sterkt engasjert i kristeleg lagsarbeid, han var mellom anna ei tid tilsett ved Blå kors i Bergen og han reiste også som forkynnar for kristelege organisasjonar.
Per Hilleren gav ut om lag 50 bøker frå debuten i 1928 med ''Kveldssol. Eit prosadikt''. Ofte er kampen mellom det lyse og det mørke tema. Mange bøker er gitt ut i fleire opplag og på fleire språk. Gjennombrotet kom i 1939 med romanen Gull og kjærlighet som var eit oppgjer med Hitler og nazismen. Dei fleste utgjevingane til Hilleren har vore i romanform, men han har også gitt ut novellesamlinga Medan heggen blømer, og nokre av føredraga hans kom i bokform i Tid og rødmer.
EM i friidrett 1958
Europameisterskapen i friidrett 1958 vart avvikla på Stockholms stadion i Stockholm 19. – 24. august 1958. Gjennom meisterskapen vart det tevla i 24 øvingar for menn, og tolv øvingar for kvinner.
Dana Zátopková frå Tsjekkoslovakia sette europarekord i spydkast med 56,02 m, medan vesttyske Martin Lauer tangerte europarekorden på 110 meter hekk med tida 13,7.
Nordmennene Audun Boysen og Egil Danielsen fekk kvar si sølvmedalje for prestasjonane på høvesvis 800 meter og i spydkast. Ingen andre nordmenn plasserte seg mellom dei seks beste i andre øvingar.
100 meter
<br style="clear:left" />
200 m
<br style="clear:left" />
400 m
<br style="clear:left" />
1500 m
<br style="clear:both" />
5000 m
<br style="clear:both" />
10 000 m
<br style="clear:both" />
Maraton
<br style="clear:both" />
Algae Lake
Algae Lake er ei smal, svingande innsjø, som er 17 km lang og mellom 400 meter og 2 km brei, og som strekkjer seg frå aust til vest i dei isfrie Bunger Hills i Antarktis. Han vart først kartlagt frå flyfoto tekne av U.S. Navy sin Operasjon Highjump i 1946–47 og namngjeve «Algaefjorden» av Advisory Committee on Antarctic Names på grunn av algar i vatnet, som vart rapporterte av Operasjon Highjump og som skapte forskjellige fargar i vatnet. Seinare undersøkingar under Den sovjetiske antarktisekspedisjonens (1956–57) avslørte at «fjorden» var ein innsjø.
EM i friidrett 1958
110 meter hekk
<br style="clear:both" />
400 m hekk
<br style="clear:both" />
3 000 m hinder
<br style="clear:both" />
4 × 100 meter stafett
<br style="clear:both" />
4 × 400 m stafett
<br style="clear:both" />
20 km kappgang
<br style="clear:both" />
50 km kappgang
<br style="clear:both" />
Stavhopp
<br style="clear:both" />
Lengdehopp
<br style="clear:both" />
Kulestøyt
<br style="clear:both" />
Diskoskast
<br style="clear:both" />
Sleggjekast
<br style="clear:both" />
Spydkast
<br style="clear:both" />
100 meter
<br style="clear:both" />
200 m
<br style="clear:both" />
800 m
<br style="clear:both" />
80 meter hekk
<br style="clear:both" />
Høgdehopp
<br style="clear:both" />
Femkamp
<br style="clear:both" />
Discovery Bluff
Discovery Bluff er eit kjenneleg nes på vestsida av innløpet til Avalanche Bay i Granite Harbour i Victoria Land. Det vart oppdaga av Discovery-ekspedisjonen (1901) under Robert Falcon Scott, som kalla det «Rendezvous Bluff». Det vart gjeve nytt namn etter skipet «Discovery» av den andre ekspedisjonen til Scott, Terra Nova-ekspedisjonen.
Strømsø kyrkje
Strømsø kyrkje (i si tid kalla Hellige Kors kirke) er ei krosskyrkje frå 1667 i Drammen by i Viken fylke. Frå 1839 til 1843 var det storvøle på kyrkja under leiing av Christian Heinrich Grosch. Mykje av interiøret og inventaret vart fornya den gongen.
På kyrkjegarden står eit gravkapell.
Mount Cadbury
Mount Cadbury er det austlegaste av Batterbee Mountains, 1800 moh, som står aust-søraust for Mount Ness og 18 nautiske mil innover frå George VI Sound på vestkysten av Palmer Land. kysten i nærleiken vart oppdaga og fotografert frå lufta den 23. november 1935 av Lincoln Ellsworth, men fjellet ser ut til å ha vorte dekt av skyer eller andre fjell då Ellsworth flydde over. Mount Cadbury vart kartlagd i 1936 av British Graham Land Expedition (BGLE) under Rymill, og vart namngjeven av UK Antarctic Place-Names Committee i 1954 etter mrs. Henry Tyler Cadbury, som skaffa midlar til å dekke istandsettinga av «Penola», skipet til BGLE ved Sør-Georgia i 1936.
Love Explosion av Tina Turner
Oversyn
Love Explosion vart spelt inn i Europa og produsert av ein av dei leiande personane i fransk disco på den tida, Alec R. Costandinos, som hadde arbeidd med band som Love And Kisses og Cerrone og medverka på filmmusikken til filmen Thank God It's Friday i 1978. Love Explosion og dei tre singlane, «Love Explosion» og «Music Keeps Me Dancin'» (begge discolåtar) og ein rolegare versjon av The O'Jays-soulklassikaren «Back Stabbers» frå 1972, hadde ein viss suksess på amerikanske og europeiske salslister. Albumet selde dårleg, og plateselskapet droppa ho.
Albumet inneheld to soulballadar, «I See Home» og «Just A Little Lovin'», sistnemnde opphavleg spelt av Dusty Springfield i 1969 på albumet Dusty in Memphis. Love Explosion, som det føregåande albumet Rough, vart gjeve ut på CD av EMI tidleg i 1990-åra, men er i dag ute av opplag.
Christen Købke
Christen Schiellerup Købke var ein dansk kunstmålar og ein av personane i den danske gullalderen.
Købke var ein del av gruppa med kunstnarar gjerne omtala som «C.W. Eckersberg elevar».
Købke er tatt opp i Danmarks kulturkanon med verket «Efterårsmorgen ved Sortedamssøen».
Elias Sunde
Elias Sunde var ein norsk stortingsrepresentant, statsråd og embetsmann. Arne Sunde var sonen hans.
Sunde var fødd i Flekkefjord, far hans var skinnhandlar. Til 1873 arbeidde han på kontoret til sorenskrivaren i Flekkefjord. Dei neste fire åra var han kontorist i hovudstaden. År 1877 grunnla han ei røyrleggjarforretning i Christiania. Denne dreiv han til 1898.
Sunde var medlem av bystyret i Kristiania 1888-98 og 1904-10. Han var ordførar frå 1895 til 1898. Han var styremedlem i fleire tiltak, så som Kristiania sporvognselskap, Kristiania handelsstands forening, samt telefonselskapet i byen. Vidare var han styreformann i Folkebanken, styremedlem i Arbeiderbanken og folkepensjonskassa Glitne.
1895-1900 var Sunde stortingsmann for Venstre, fyrste perioden som 4. representant frå Kristiania, Hønefoss og Kongsvinger, andre perioden som 1. representant for same krinsen. Han var sekretær i tollkomiteen fram til han vart statsråd.
Sunde var finansminister frå 1898 til 1900, i ei regjering leia av Johannes Steen. Deretter var han i 1900 ein månad ved statsrådsavdelinga i Stockholm. Han var atter finansminister frå 1901 til 1903.
Etter han gjekk ut av regjeringa var Sunde generaldirektør for Statsbanene.
Han døydde 1910 på Bad Nauheim.
Øresundtollen
Øresundstollen var ein skipstoll innført i 1427 eller 1429 (opplysningane varierer) av Erik av Pommern. Kvart og eit utanlandsk skip som passerte ei linje mellom Helsingør og Helsingborg måtte betale ei avgift. I seinare tid gjekk linja nærare bestemt mellom Kronborgs flaggbatteri og den nordlegaste delen av Helsingborg.
For å styrkja makta si over Øresund lét Erik byggje Malmøhus festning, grunnla kjøpstaden Landscrone (Landskrona) og gjorde København til hovudstad. Ved Helsingør lét han oppføre borga Ørekrog eller Krogen, forgjengaren til Kronborg slott, som saman med slottet i Helsingborg, Kernen (svensk Kärnan), overvaka tollen.
Det var ved Helsingør dei framande skipa måtte liggje og vente på å betale øresundstoll. Det fekk ei enorm økonomisk tyding for byen og gjorde han kjent i heile Europa. Kanskje er det høvet til at William Shakespeare lét det mest berømte dramaet sitt, Hamlet, gå føre seg i Helsingør (Elsinore).
I 1567, medan Peder Oxe var rikshovmeister, vart tollen endra til ei avgift på lasta, noko som tredobla inntektene. For å unngå at skipa berre segla utanom, vart det òg kravd inn toll ved Storebælt og Lillebælt.
Avgifta var heile tida ho eksisterte ein vesentleg del av inntekta til krona, og gjorde ho mindre avhengig av riksrådet og adelen. Han var likevel sterkt mislikt blant dei store sjøfarande nasjonane, og gav dei eit påskot til stadig innblanding i nordisk maktpolitikk. Den kontroversielle sundtollen var alltid med som ein faktor i årsakene til krigane og forløpet til dei, og dei standpunkta som stormaktene tok.
Sverige var unntatt øresundstoll fram til 1720. I 1857 vart Øresundstollen oppheva etter internasjonalt press på ein handelskonferanse mot erstatning på 30,5 millionar danske spesidalar. Av dei nasjonane som forplikta seg til å betale erstatning, har Brasil enno ikkje betalt (kjelde: Kustode på Kronborg). Ved eit offisielt statsbesøk i Danmark av presidenten til Brasil Luiz Inácio Lula då Silva i september 2007 ettergav statsminister Anders Fogh Rasmussen gjelda deira.
Palle Lauring skriv i boka «Danmark i Skåne» om øresundstollen: «''Øresund, dejlige Øresund, strømmen fuld af sild, skibe, penge og blod. I fem hundrede år perset vi penge ud af alverdens skippere her. I bytte gav vi Skåne, Halland, Blekinge, Gotland og Øsel. Plus hvad vi gavmildt udleverede af norsk land. Hvor meget en så vil beregne de fem hundrede års toldindteægter til, var det en dårlig handel.''»
Språk i Eurovision Song Contest
Språk i Eurovision Song Contest gjev oversyn over språk og dialektar som har vorte sunge i Eurovision Song Contest.
Frå 1956 til 1965 kunne ein synge på det språket ein ynskte, men i 1966 vart det innført ein regel om at songane skulle verte sunge på eit av dei offisielle språka i landet ein representerte. Dette var fordi Ingvar Wixell hadde sunge på engelsk for Sverige i 1965.
Regelen varte heilt fram til 1973 då det att vart lov å synge på det språket ein ynskte. Fleire vinnarar på midten av 1970-talet nytta seg av å synge på engelsk, inkludert ABBA som representerte Sverige i 1974. I 1977 vedtok Den europeiske kringkastingsunionen (EBU) at ein ikkje lenger kunne velje språk, men at ein måtte nytte eit av dei offisielle språka i landet ein representerte. Sidan Vest-Tyskland og Belgia allereie hadde vald song før språkregelen vart gjeninnført, fekk dei lov til å synge på engelsk. Songen til Austerrike inneheld òg litt engelsk.
I 1999 vart regelen endra att, slik at ein kunne nytte det språket ein måtte ynskje. Denne endringa førte til at det belgiske bidraget i 2003 vart sungen på eit kunstig språk. I 2006 vart det nederlandske bidraget sungen både på engelsk og eit kunstig språk. Det belgiske bidraget i 2008 vart òg sungen på eit kunstig språk.
Sidan gjenninnføringa av denne regelen har fleire land vald å synge sine songar på fleire ulike språk, ofte engelsk og det offisielle språket i landet. Tidlegare henda det ofte at fleire land, som Kroatia med songen «Don't Ever Cry» i 1993 og Austerrike med songen «One Step» og Bosnia-Hercegovina med songen «Goodbye» i 1997, valde bidrag som vart sungen på eit av dei offisielle språka i landet, men hadde tittel og éin linje av songen på eit anna språk, ofte engelsk.
Landet som har nytta flest språk i éin song er Noreg. Bidraget «It's Just a Game» av Bendik Singers, som representerte Noreg i 1973, vart sungen på tolv språk: engelsk, fransk, spansk, italiensk, nederlandsk, tysk, irsk, serbokroatisk, hebraisk, finsk, svensk og norsk. I 2012 vart songen «Love Unlimited» av Sofi Marinova, som representere Bulgaria, sungen på elleve språk: bulgarsk, tyrkisk, gresk, spansk, serbokroatisk, fransk, romanés, italiensk, aserbajdsjansk, arabisk og engelsk.
Aserbajdsjan er det einaste landet som enno ikkje har delteke med ein song framført på det offisielle språket i landet, aserbajdsjansk. Fram til 2017 hadde ikkje Kviterussland delteke med ein song på eit av sine offisielle språk, kviterussisk og russisk, men det kviterussiske bidraget i 2017 vart framført på kviterussisk.
Romsonden Yutu
Yutu (kinesisk for 'Jadekaninen', ein mytologisk figur) er eit kinesisk umanna forskingskøyretøy som landa på månen 15. desember 2013. Det var med det den fyrste mjuklandinga på månen sidan 1976 og det fyrste månekøyretøyet etter sovjetiske Lunokhod 2. Yutu er ein del av Chang'e 3-ferda og veg 120 kg.
Billingsfors
Billingsfors er ein svensk tettstad i Bengtsfors kommun i Västra Götalands län i landskapet Dalsland. I 2005 hadde tettstaden 1 191 innbyggjarar. Billingsfors ligg cirka fem kilometer aust for Bengtsfors.
Venetta Fields
Venetta Fields er ein USA-amerikansk songar som er best kjend som studiomusikar for leiande rock- og popartistar i 1970-åra som Pink Floyd, Barbra Streisand, Steely Dan og the Rolling Stones. Ho har budd i Australia sidan 1982 og er i dag australsk-amerikansk.
Tidleg karriere
Ho var fødd i Buffalo i New York og fekk tidleg musikalsk opplæring gjennom gospelmusikken i kyrkja. Karrieren byrja offisielt i The Templaires, ei gruppe ho danna med medlemmar frå kyrkja, etterfølgd av The Corinthian Gospel Singers. Seint i 1961 spelte Ike and Tina Turner Revue i Buffalo og Fields høyrte at det var ein opning som medlem i korgruppa til Tina Turner, The Ikettes. Fields fekk jobben og song med Tina Turner på mange konsertar og innspelingar, og ho fekk òg somme solosongar på konsertalbuma deira. Ike Turner flytta basen sin til Los Angeles og i 1966 slutta Fields i the Ikettes i lag med Jessie Smith og Robbie Montgomery. Trioen fekk kontrakt med Mirwood Records og dei vart i The Mirettes frå 1966-1970.
Studiovokalist
Frå kring 1969, vart Fields, i lag med vokalistane Clydie King og Sherlie Matthews, raskt ein av dei mest ettersøkte korsongarane i USA, og arbeidde med artistar som Diana Ross, Elkie Brooks, Steely Dan, Joe Cocker, Quincy Jones, Bette Midler, Burt Bacharach, Bob Dylan, The Supremes, Neil Diamond, Bob Seger, Burton Cummings, Tim Buckley, Paul Butterfield, Leonard Cohen, Joe Walsh, og med Aretha Franklin, som var hennar mentor og inspirasjon. Andre kjende innspelingar frå denne tida var Wish You Were Here med Pink Floyd og Rolling Stones-albumet Exile on Main St.
Kring 1971 danna Fields, King og Matthews The Blackberries, med Matthews som produsent/låtskrivar og vocalist. I 1972 bad Steve Marriott dei å spele og turnere med Humble Pie, og produserte eit ikkje-utgjeve Blackberries-album med Humble Pie som akkompagnement. The Blackberries og Humble Pie gjekk kvar til sitt i 1973.
Fields og King song med Barbra Streisand (The Oreos) i 1976 i filmen A Star Is Born.
Karriere i Australia
Etter ein turné i Australia seint i 1970-åra med Boz Scaggs, valde Fields å flytte der permanent i 1982. I åra som følgde fortsette ho å arbeide med amerikanske artistar når dei vitja Australia, som George Benson, Dionne Warwick, Barbra Streisand, Thelma Houston og Randy Crawford, i tillegg til leiande australske artistar, som Richard Clapton, Australian Crawl, Cold Chisel, Jimmy Barnes, James Morrison, Mark Gillespie og John Farnham.
Fields og Farnham song i lag som gjestevokalistar med The Incredible Penguins i 1985, for ein versjon av «Happy Xmas (War Is Over)», eit veldedig prosjekt for forsking på pingvinar. Denne singelen nådde tiandeplassen på den australske hitlista Kent Music Report i desember.
I midten av 1980-åra i Melbourne, danna Fields ei ny gruppe, Venetta's Taxi, med vokalist Sherlie Matthews, gitarist Michael den Elzen og Chong Lim på klaverinstrument, medan ho heldt fram å synge for lokale og turnerande artistar.
I Australia debuterte Fields som teaterskodespelar, som Alice i Big River. Ho vart etter kvart stadig å sjå i musikalar, som Blues in the Night, Chess (konserversjon), to skodespel for Melbourne Theatre Company - The Crucible og Racing Demon - og som Ruby i Buddy Holly-showet Buddy The Musical. På denne tida turnerte ho òg med sitt eige show, Gospel Jubilee.